3. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.3/20/77570 της 19/28 Σεπτ.  1974 (ΦΕΚ Β΄ 946) Περί των πτυχιακών εξετάσεων φοιτητών της Ανωτάτης Σχολής Καλών Τεχνών. Έχοντες υπ’ όψει: α)την παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 (ΦΕΚ 187 τεύχ. Α΄) «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων» και β)την πρότασιν του Συλλόγου των καθηγητών της Ανωτάτης Σχολής Καλών Τεχνών διατυπωθείσαν κατά την συνεδρίαν της 2 Σεπτ. 1974, αποφασίζομεν: 1.Εις τους τελειοφοίτους σπουδαστάς των εργαστηρίων ως και των φροντιστηρίων εφαρμογών της Α.Σ.Κ.Τ., τους μη παρακολουθήσαντας επαρκώς τα μαθήματα του β΄ εξαμήνου του ακαδημαϊκού έτους 1973-1974, λόγω ανωτέρας βίας και μη δυνηθέντας ως εκ τούτου να συμμετάσχουν εις τας επί πτυχίω εξετάσεις της περιόδου Ιουν. 1974, αναγνωρίζεται το β΄ εξάμηνον ως χρόνος τακτικής παρακολουθήσεως και παρέχεται εις αυτούς το δικαίωμα συμμετοχής εις τας επί πτυχίω εξετάσεις τακτικής περιόδου. 2.Τελειόφοιτοι σπουδασταί των εργαστηρίων Γλυπτικής της ανωτέρω κατηγορίας, απαλλάσσονται των εξετάσεων εις το μάθημα της Μαρμαροτεχνίας. 